
[bookmark: _Toc97187806]Månedsrapportering på Aalborg Universitet

Formålet med denne procedure er at beskrive, hvem der har ansvar for hvilke opgaver i forbindelse med månedsluk, og hvilke opgaver der skal udføres som led i månedsrapporteringen.

Månedsrapporteringen skal give den øverste ledelse et hurtigt og pålideligt overblik over økonomien. Den fungerer som et ekstra tjek mellem de mere dybdegående periodeopfølgninger og gør det muligt at reagere rettidigt, hvis der opstår behov for at justere økonomien.

Ved månedsrapporteringen er fokus på væsentlige ændringer i årets estimat, så der kan sættes ind med korrigerende handlinger, hvis det er nødvendigt. De økonomiansvarlige skal dermed ikke beskrive alle budgetafvigelser for perioden. 

Der udarbejdes månedsrapportering efter månedsluk for februar, maj, juli, oktober, november og december.

Der udarbejdes to periodeopfølgninger om året, efter marts og august.

Ved månedsluk skal der være fokus på, at økonomien er registreret korrekt og rettidigt. Det gælder blandt andet tidsforbrug på eksterne projekter, periodisering af indtægter og omkostninger, lønkontrol, clearing af anlægsinvesteringer, resultatet af opgørelsen af antal STÅ og forbrug af strategimidler. Der skal også tages højde for krav i regnskabsinstruksen og interne procedurer, så økonomien giver et retvisende billede.

Nedenfor beskrives roller og ansvar i forbindelse med månedsrapportering på AAU. Fokus er på at forklare væsentlige ændringer i årets estimat – ikke på at redegøre for alle forskelle mellem budget og realiseret forbrug.

[bookmark: _Toc97187810]Roller og ansvar i forbindelse med månedsrapportering 

Økonomiansvarlig på institutter og i Fælles Service
1. Sikrer, at bogføringen er retvisende ved månedsluk
2. Vurderer årets estimat og orienterer den lokale ledelse. Hvis der er behov for det, anbefales korrigerende handlinger
3. Orienterer hovedområdepartneren om ændringen og den vigtigste forklaring i forhold til ankerbudgettet, hvis årets estimat ændrer sig væsentligt

Som tommelfingerregel gælder, at hvis der ikke er kendskab til ændringer i aktiviteterne, og bogføringen ved månedsluk ikke viser væsentlige afvigelser mellem budget og realiseret forbrug, er der som udgangspunkt ikke behov for at ændre årets estimat. 
Der skal være et fokus på forhold, som kan have betydning for, at forbrugsomkostninger og personaleomkostninger ofte realiseres lavere end budgetteret. De økonomiansvarlige skal derfor foretage en konkret vurdering af, om et eventuelt underforbrug har betydning i forhold til et retvisende estimat.

Hovedområdepartner
1. Gennemgår månedsluk for hele hovedområdet og vurderer, om udviklingen svarer til forventningerne og hænger sammen med det samlede estimat
2. Orienterer dekan eller universitetsdirektør, hvis der er forhold, der kræver opmærksomhed eller korrigerende handlinger
3. Orienterer budgetchefen og teamleder om ændringen og forklaringen i forhold til ankerbudgettet, hvis der er væsentlige ændringer i årets estimat

Budgetchef
1. Orienterer vicedirektøren i Økonomiafdelingen om status for økonomien og vurderingen af årets estimat, herunder væsentlige forklaringer på afvigelser i forhold til ankerbudgettet
2. Orienterer rektor og universitetsdirektør om status for økonomien og vurderingen af årets estimat
3. Orienterer særskilt om opgørelse af antal STÅ og andre væsentlige ændringer, som bliver kendt i løbet af året

I forbindelse med månedsluk gælder følgende deadlines for månedsrapporteringen:

Økonomiansvarlig på institutter og i afdelinger:
1. Senest den 10. hverdag i måneden ved dagens slutning skal årets estimat være udarbejdet. Hvis estimatet er ændret siden seneste rapportering, skal den primære årsag kort beskrives

Hovedområdepartner:
1. Den 11. hverdag i måneden samler hovedområdepartneren estimater og forklaringer fra institutter og afdelinger
2. Hvis der er væsentlige ændringer i årets estimat, rapporteres det til budgetchefen og teamleder samme dag

Budgetchef/teamleder:
1. Den 12. hverdag i måneden samles der op på indmeldingerne fra hovedområdepartnerne om ændringer i årets estimat
2. Budgetchefen rapporterer ved månedsopfølgningen til rektor og universitetsdirektør om økonomiens status – uanset om der er væsentlige ændringer eller ej

[bookmark: _Toc97187812]Kommunikation og opsamling:

Ved månedsrapporteringen sender økonomipartneren for Fælles Service afdelinger en mail til økonomipartneren for FF/FU med vurdering af årets resultat. Hvis estimatet afviger fra budgettet, skal de vigtigste årsager forklares kort i teksten.

De økonomiansvarlige på institutterne indtaster estimat og kommentarer i et institutskema. Hovedområdepartneren samler de indmeldte estimater for hovedområdet i et oversigtsark og angiver de vigtigste årsager til afvigelser mellem budget og estimat.

	Budget- og Planlægning i Økonomiafdelingen 

	· Link til Budget og periodeopfølgning: Budget og periodeopfølgning - Aalborg Universitet Overblik over datoer/deadlines kan findes under ’Årshjul for måneds- og periodeopfølgning’

· Link til vejledning til periodeopfølgning i EPM: Vejledning til periodeopfølgning i EPM

· Link til regnskabsinstruks: her



1


2

image1.png
AALBORG UNIVERSITET




